437.10 REGOLAMENTI DWAR METODI GĦALL-MONITORAĠĠ TAL-PERFORMANCE U L-ASSESSJAR TAL-VALUR ĠENETIKU TA’ MAJJALI TAR-RAZZA PURA U MAJJAL IMĦALLTA GĦAT-TGĦAMMIR L-AVVIŻ LEGALI 288 ta’ l-2003. L-AVVIŻ LEGALI 288 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Metodi għall-Monitoraġġ tal-Performance u l-Assessjar tal-Valur Ġenetiku ta’ Majjali tar-Razza Pura u Majjal iMħallt għat-Tgħammir. (2) L-iskop ta’ dawn ir-regolamenti huwa li jimplimenta ir-regoli mniż/la taħt id-Deċiżjoni tal-Kummissjoni Ewropea 89/507/KEE li tistabbilixxi metodi għall-monitoraġġ tal-performance u l-assessjar tal-valur ġenetiku ta’ majjali tar-razza pura u majjal imħallta għat-tgħammir. Din ta’ l-aħħar issib bażi legali taħt l-artikolu 6(a) u 10(a) tad-Direttiva tal-Kunsill ta’ l-Unjoni Ewropea 88/661/KEE. 2. Assessjar ta’ valur ġenetiku ta’ majjali ta’ razza pura u majjal imħallta għat-tgħammir. Il-metodi ta’ monitoraġġ tal-performance u l-metodi għall-assessjar tal-valur ġenetiku ta’ majjali tar-razza pura u majjal imħallta għat-tnissil għandhom ikunu dawk stabbiliti skond l-Iskeda.